

**แบบเสนอขออนุมัติโครงการ ประจำปีงบประมาณ พ.ศ.๒๕๖๑**

**สำนักศิลปะและวัฒนธรรม มหาวิทยาลัยราชภัฏบุรีรัมย์**

**\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ :วันราชภัฏ**

**๒. หลักการและเหตุผล**

เมื่อปี ๒๕๓๕ในสมัยที่ ฯพณฯ นายอานันท์ ปันยารชุน ดำรงตำแหน่งนายกรัฐมนตรี คณะรัฐมนตรี ได้มีมติให้วิทยาลัยครูทั่วประเทศได้ขยายขอบเขตการจัดการศึกษา ซึ่งแต่เดิมมีลักษณะเป็นวิทยาลัยวิชาชีพเฉพาะทาง ให้สามารถจัดการศึกษาให้กว้างขวางขึ้น กรมการฝึกหัดครูกระทรวงศึกษาธิการ (ปัจจุบันเปลี่ยนเป็นสำนักงานสภาสถาบันราชภัฏ(สรภ.))จึงนำความกราบบังคมทูลพระกรุณาของพระราชทานนาม วิทยาลัยครูใหม่ เพื่อเป็นสิริมงคลและเพื่อให้สอดคล้องกับภารกิจ ซึ่งพระบาทสมเด็จพระเจ้าอยู่หัวภูมิพลอดุลยเดชมหาราช ก็ได้ทรงพระกรุณาโปรดเกล้า โปรดกระหม่อมพระราชทานนามใหม่แก่วิทยาลัยครูทุกแห่งว่า**"สถาบันราชภัฏ"**เมื่อวันที่ ๑๔กุมภาพันธ์ พ.ศ.๒๕๓๕นับเป็นสิริมงคลและเป็นเกียรติสูงสุดแก่สถาบันราชภัฏและต่อมาในวันที่ ๖มีนาคม ๒๕๓๘ได้มีพระมหากรุณาธิคุณโปรดเกล้าโปรดกระหม่อมพระราชทานพระบรมราชานุญาต ให้อัญเชิญตราพระราชลัญจกรส่วนพระองค์ เป็นตราประจำมหาวิทยาลัยราชภัฏนับเป็นพระมหากรุณาธิคุณล้นเกล้าล้นกระหม่อมหาที่สุดมิได้ เป็นสิ่งที่นำความภาคภูมิใจสูงสุดมาสู่ชาวมหาวิทยาลัยราชภัฏทั่วประเทศซึ่งชาวมหาวิทยาลัยราชภัฏ ในฐานะสถาบันอุดมศึกษาเพื่อการพัฒนาท้องถิ่น สมควรจะเทิดพระมหากรุณาธิคุณนี้ไว้เหนือเกล้าและจงรักภักดี ดังนั้น วันที่ ๑๔กุมภาพันธ์ ถือว่าเป็นวันราชภัฏ ซึ่งชาวมหาวิทยาลัย และถือเป็นการสถาปนามหาวิทยาลัยราชภัฏด้วยเช่นกัน

คำว่า “ราชภัฏ” หมายถึง “คนของพระราชาข้าของแผ่นดิน” ซึ่งมีความหมาย และนัยยะ ที่สำคัญและลึกซึ้งมาก เปรียบเสมือนว่าสถาบันราชภัฏหรือมหาวิทยาลัยราชภัฏทุกแห่งทั่วประเทศ ได้เป็นผู้ทำงานถวายเพื่อสนองพระราชกรณียกิจของพระองค์ในเรื่องที่สำคัญๆพัฒนาประชาชนทุกหมู่เหล่าได้มีโอกาสทางการศึกษาและพัฒนาตนเองในทุกๆด้าน

มหาวิทยาลัยราชภัฏบุรีรัมย์ เป็นสถาบันอุดมศึกษาเพื่อการพัฒนาท้องถิ่น เป็นสถานศึกษาแห่งการเรียนรู้ที่มีคุณภาพ ผลิตบัณฑิตให้มีความรู้คู่คุณธรรม บูรณาการภูมิปัญญาท้องถิ่นกับศาสตร์สากล โดยตอบสนองพันธกิจของมหาวิทยาลัย ซึ่งหนึ่งในพันธกิจหลักของมหาวิทยาลัยคือ การทำนุบำรุงศิลปวัฒนธรรม อนุรักษ์ทรัพยากรธรรมชาติและสิ่งแวดล้อม ซึ่งถือเป็นภารกิจหลักที่เกี่ยวข้องโดยตรงของสำนักศิลปะและวัฒนธรรมที่จะต้องร่วมกันส่งเสริมและทำนุบำรุงศิลปวัฒนธรรมอันดีงามของท้องถิ่นอย่างต่อเนื่อง

สำนักศิลปะและวัฒนธรรม มหาวิทยาลัยราชภัฏบุรีรัมย์ เล็งเห็นความสำคัญในกิจกรรมน้อมสำนึกในพระมหากรุณาธิคุณของพระบาทสมเด็จพระปริมนทรมหาภูมิพลอดุลยเดช บรมนาถบพิตร จึงได้จัด “**วันราชภัฏ**”ในวันอังคารที่ ๑๔ กุมภาพันธ์ ๒๕๖๑ เวลา ๐๘.๐๐ น. ณ หอประชุมวิชชาอัตศาสตร์ มหาวิทยาลัยราภัฏบุรีรัมย์ เพื่อให้คณะผู้บริหาร คณาจารย์ เจ้าหน้าที่ นักศึกษา มหาวิทยาลัยราชภัฏบุรีรัมย์ ได้แสดงความจงรักภักดีและสำนึกในพระมหากรุณาธิคุณ

**๓. วัตถุประสงค์**

**๓.๑ วัตถุประสงค์ของโครงการ**

๓.๑.๑ เพื่อแสดงความจงรักภักดี และน้อมสำนึกในพระมหากรุณาธิคุณของพระบาทสมเด็จพระปริมนทรมหาภูมิพลอดุลยเดช บรมนาถบพิตร

๓.๑.๒ เพื่อเป็นการสืบทอดในการอนุรักษ์ขนบธรรมเนียมไทย ที่มีต่อสถาบันพระมหากษัตริย์

๓.๑.๔ เพื่อร่วมกันส่งเสริมและเผยแพร่ศิลปวัฒนธรรมไทย วัฒนธรรมท้องถิ่นให้ยั่งยืน

**๓.๒วัตถุประสงค์ของการบูรณาการโครงการ**

เพื่อตอบตัวชี้วัดระดับมหาวิทยาลัย องค์ประกอบที่ ๔ (๔.๑)

**๔. ตัวชี้วัดความสำเร็จ**

**๔.๑ ตัวชี้วัดความสำเร็จของของโครงการ**

**๔.๑ .๑ เชิงปริมาณ**

๑) จำนวนบุคลากรที่เข้าร่วมโครงการ ๑,๐๐๐ คน ๒) ผลความพึงพอใจร้อยละ ๙๐

**๔.๑.๒เชิงคุณภาพ**

๑) ผู้เข้าร่วมโครงการ ได้ทำนุบำรุงสิ่งที่ดีงาม สร้างสรรค์

๒) ผู้เข้าร่วมโครงการได้แสดงความจงรักภักดีต่อสถาบันพระมหากษัตริย์

**๔.๒ ตัวชี้วัดความสำเร็จของการบูรณาการโครงการ**

๔.๒.๑ เชิงปริมาณ มีผลความพึงพอใจ ร้อยละ ๙๐

๔.๒.๒เชิงคุณภาพ เป็นการพัฒนาและยกระดับคุณภาพและส่งเสริมคุณธรรมจริยธรรม ให้แก่ บุคลากรและประชาชนด้านคุณธรรม จริยธรรม รวมทั้งสนับสนุนนโยบาย การมีส่วนร่วมของ บุคลากรในสถาบันที่ก่อให้เกิดวัฒนธรรมที่ดี

**๕.กลุ่มเป้าหมาย/ผู้เข้าร่วมโครงการ**บุคลากร มหาวิทยาลัยราชภัฏบุรีรัมย์ จำนวนทั้งสิ้น ๑,๐๐๐ คน

**๖. ระยะเวลาดำเนินโครงการ** วันอังคารที่ ๑๔ กุมภาพันธ์ ๒๕๖๑

**๗. สถานที่ดำเนินโครงการ**หอประชุมวิชชาอัตศาสตร์ มหาวิทยาลัยราชภัฏบุรีรัมย์

**๘. งบประมาณ** งบประมาณรายได้ จำนวน ๓๐,๐๐๐ บาท รหัสโครงการ ๖๑-๐๕-๑๔๐๑

ชื่อ โครงการเฉลิมพระเกียรติและถวายพระพร (วันราชภัฏ)

มีรายละเอียดดังนี้

|  |  |  |
| --- | --- | --- |
| **ที่** | **รายการ** | **งบประมาณ (บาท)** |
| ๑ | ค่าจ้างเหมาป้ายโฟมตัวอักษร | ๒,๐๐๐ |
| ๒ | ค่าจ้างเหมาตกแต่งเวทีและดอกไม้ | ๒๐,๐๐๐ |
| ๓ | ค่าวัสดุ | ๓,๘๓๐ |
| ๔ | ค่าไวนิล | ๔,๑๗๐ |
| (ขอถัวเฉลี่ยจ่ายทุกรายการ) **รวมทั้งสิ้น** | | ๓๐,๐๐๐ |
|  | |  |

**๙. แผนการดำเนินงาน**

|  |  |  |  |  |  |
| --- | --- | --- | --- | --- | --- |
| **ที่** | **ขั้นตอนการดำเนินงาน** | **ระยะเวลา (ปีงบประมาณ พ.ศ. ๒๕๖๑)** | | | |
| พ.ศ. ๒๕๕๖๑ | | | |
| ม.ค. | ก.พ. | มี.ค. | เม.ย. |
| ๑ | (Plan)  ประชุมคณะกรรมการดำเนินงาน เพื่อเสนอโครงการ |  |  |  |  |
| ๒ | (D๐)  เสนอโครงการเพื่อรับการอนุมัติดำเนินโครงการตามแผน |  |  |  |  |
| ๓ | (Check)  คณะกรรมแต่ละฝ่ายรายงานผลการดำเนินงานเพื่อเสนอข้อคิดเห็น |  |  |  |  |
| ๔ | (Action)  สรุปโครงการ นำเสนองาน  นำข้อเสนอแนะเพื่อปรับปรุงโครงการครั้งต่อไป |  |  |  |  |

**๑๐. ผลที่คาดว่าจะได้รับ**

**๑๐.๑ ผลจากการดำเนินโครงการ**

๑๐.๑.๑ ได้แสดงความจงรักภักดี และน้อมสำนึกในพระมหากรุณาธิคุณของพระบาทสมเด็จพระปริมนทรมหาภูมิพลอดุลยเดช บรมนาถบพิตร

๑๐.๑.๒ ได้ร่วมกันสืบทอดและอนุรักษ์ขนบธรรมเนียมไทย ที่มีต่อสถาบันพระมหากษัตริย์

๑๐.๑.๓ ได้ร่วมกันส่งเสริมและเผยแพร่ศิลปวัฒนธรรมไทย วัฒนธรรมท้องถิ่นให้ยั่งยืน

**๑๐.๒ผลจากการบูรณาการโครงการ**

**ตอบยุทธศาสตร์ที่ ๕**ส่งเสริม สืบสาน สร้างมาตรฐานทางศิลปวัฒนธรรมอีสานใต้

กลยุทธ์ ๑. ส่งเสริมการอนุรักษ์ และเผยแพร่ศิลปวัฒนธรรมทั้งในระดับชาติและนานาชาติ

๒. มีเครือข่ายความร่วมมือทางด้านศิลปวัฒนธรรม

๓. ส่งเสริมให้ศูนย์วัฒนธรรมอีสานใต้มีความพร้อมและความสมบูรณ์ในการจัด กิจกรรมทางวัฒนธรรม

**๑๑. วิธีการประเมินผลและเครื่องมือที่ใช้**

๑ ) แบบประเมินผลความพึงพอใจในการเข้าร่วมกิจกรรม

**๑๒. สาเหตุหรือปัจจัยความเสี่ยงที่อาจจะเกิดขึ้นในการดำเนินโครงการ**

|  |  |
| --- | --- |
| **สาเหตุหรือปัจจัยความเสี่ยง** | **แนวทางแก้ไข/ป้องกันความเสี่ยง** |
| ๑) จำนวนผู้เข้าร่วมโครงการ | ๑) ประชาสัมพันธ์โครงการแจ้งให้กับหน่วยงานภายนอก และสถานศึกษาภายนอกทราบ |

**๑๓. ลักษณะโครงการ**

๑๓.๑ ประเภท 🗹 โครงการต่อเนื่อง 🞎 โครงการพัฒนางานเดิม 🞎โครงการใหม่

๑๓.๒ วิธีดำเนินการ 🗹 ดำเนินการเอง

๑๓.๓ บูรณาการกับ 🞎การเรียนการสอน

🗹 การทำนุบำรุงศิลปวัฒนธรรม

🞎 งานวิจัย

🞎 ไม่มีการบูรณาการกับกิจกรรมใด

**๑๔. ความสอดคล้องของโครงการ**

**๑๔.๑ สอดคล้องกับยุทธศาสตร์มหาวิทยาลัย**

🗹 **ยุทธศาสตร์ที่ ๕ : ส่งเสริม สืบสานและสร้างมาตรฐานทางศิลปวัฒนธรรมอีสานใต้**

⭘ กลยุทธ์ที่ ๑ ยกระดับศูนย์วัฒนธรรมอีสานใต้ให้เป็นศูนย์ข้อมูลสารสนเทศเพื่อส่งเสริมและ อนุรักษ์มรดกทางศิลปวัฒนธรรมอีสานใต้

✓⭘ กลยุทธ์ที่ ๒ ส่งเสริมกิจกรรมด้านการทำนุบำรุงศิลปวัฒนธรรม

⭘ กลยุทธ์ที่ ๓ สร้างเครือข่ายความร่วมมือกับปราชญ์ชาวบ้าน ศิลปินพื้นบ้าน ภูมิปัญญาท้องถิ่น เพื่อพัฒนาองค์ความรู้ และเผยแพร่ศิลปวัฒนธรรมสู่ประชาคมเศรษฐกิจอาเซียน

**๑๔.๒ สอดคล้องกับยุทธศาสตร์สำนักศิลปะและวัฒนธรรม**

✓**ยุทธศาสตร์ที่ ๑ : อนุรักษ์ ส่งเสริมและสืบสาน ศิลปวัฒนธรรมท้องถิ่นอีสานใต้**

กลยุทธ์ที่ ๑ ส่งเสริมและเผยแพร่กิจกรรมด้านทำนุบำรุงศิลปวัฒนธรรมระดับชาติและนานาชาติ

กลยุทธ์ที่ ๒ สร้างเครือข่ายความร่วมมือทางด้านศิลปวัฒนธรรม ภูมิปัญญากับหน่วยงาน ภายนอก

กลยุทธ์ที่ ๓ ส่งเสริมบุคลากรเพื่อเข้าร่วมกิจกรรมการอนุรักษ์ ส่งเสริมและสืบสานศิลปวัฒนธรรม

**ยุทธศาสตร์ที่ ๒ : พัฒนาและศึกษาค้นคว้าวิจัย องค์ความรู้ทางศิลปวัฒนธรรมอีสานใต้**

กลยุทธ์ที่ ๑ สร้างเครือข่ายความร่วมมือกับปราชญ์ชาวบ้าน ศิลปินพื้นบ้าน ภูมิปัญญาท้องถิ่น

เพื่อสร้างหรือพัฒนาองค์ความรู้ ในรูปของงานวิจัยหรือชิ้นงานศิลปะและถ่ายทอดองค์ ความรู้สู่ประชาคมอาเซียน

**ยุทธศาสตร์ที่ ๓ : พัฒนาระบบสารสนเทศ แหล่งเรียนรู้ทางศิลปวัฒนธรรมอีสานใต้**

กลยุทธ์ที่ ๑ ส่งเสริมและพัฒนาศูนย์วัฒนธรรมอีสานใต้ให้เป็นแหล่งสารสนเทศทางวัฒนธรรม เพื่อ ยกระดับการจัดกิจกรรมทางวัฒนธรรมอย่างยั่งยืน

กลยุทธ์ที่ ๒ ส่งเสริมและพัฒนาบุคลากรในด้านเทคโนโลยีเพื่อรองรับต่อการให้บริการในแหล่ง เรียนรู้ทางศิลปวัฒนธรรมอีสานใต้

**๑๔.๓สอดคล้องกับองค์ประกอบการประกันคุณภาพการศึกษา**

องค์ประกอบที่ ๔ (๔.๑)

**๑๔.๔สอดคล้องกับงานด้านอื่น ๆ**

🗹**นโยบาย การมีส่วนร่วมของบุคลากรในสถาบันที่ก่อให้เกิดวัฒนธรรมที่ดี**

🞎ความร่วมมือภายนอกมหาวิทยาลัย กับ................................................................................................

🞎 อื่นๆ ระบุ..............................................................................................................................................

**๑๖ การบูรณาการโครงการ**

🞎 การจัดการเรียนการสอน

⭘ การปรับปรุงรายวิชา....................................................................หลักสูตร.......................................

⭘ การเปิดรายวิชาใหม่.....................................................................หลักสูตร.......................................

⭘ การต่อยอดสู่หนังสือตำรา............................................................หลักสูตร.......................................

⭘ อื่น ๆ...........................................................................................................................................

🞎 การวิจัย ระบุโครงการวิจัย..................................................................................................................

🞎 การปฏิบัติงาน (ที่ไม่เกี่ยวข้องกับการสอน)............................................................................................

🞎 อื่น ๆ (ระบุ)...........................................................................................................................................

**๑๖. ผู้รับผิดชอบโครงการ :**สำนักศิลปะและวัฒนธรรม ร่วมกับ คณะครุศาสตร์ คณะวิทยาศาสตร์ คณะมนุษยศาสตร์และสังคมศาสตร์ คณะวิทยาการจัดการ คณะเทคโนโลยีการเกษตร คณะเทคโนโลยีอุตสาหกรรม

และหน่วยงานทุกหน่วยงาน ในมหาวิทยาลัยราชภัฏบุรีรัมย์

##### ลงชื่อ…………………………….…………………..ผู้เสนอโครงการ

(อาจารย์ ดร. ประทวน วันนิจ)

รองผู้อำนวยการสำนักศิลปะและวัฒนธรรม

ฝ่ายงานส่งเสริมและเผยแพร่

##### ลงชื่อ…………………………….………………….ผู้อนุมัติโครงการ

(อาจารย์ ดร. ธนพล ตีรชาติ)

ผู้อำนวยการสำนักศิลปะและวัฒนธรรม